**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SUTIKIMO STATYTI PASTATĄ ŽEMĖS SKLYPE (KADASTRO NR. 6854/0010:63, UNIKALUS NR. 6854-0010-0063), ESANČIAME VYTAUTO G. 3, PLUNGĖS MIESTE**

2024 m. spalio 31 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, 2024 m. sausio 19 d. pilietės (duomenys nuasmeninti) sutikimu „Dėl nuomos teise patalpų panaudojimo“, 2024 m. birželio 3 d. piliečio (duomenys nuasmeninti) sutikimu ir tenkinant pilietės (duomenys nuasmeninti) 2024 m. spalio 7 d. prašymą Nr. AG-2648 „Dėl sutikimo įgyvendinti projektą“, Plungės rajono savivaldybės taryba n u s p r e n d ž i a:

1. Sutikti, kad 0,0992 ha ploto žemės sklypo (kadastro Nr. 6854/0010:63, unikalus Nr. 6854-0010-0063), nuosavybės teise valdomoje 0,0746 ha ploto dalyje, esančioje Vytauto g. 3, Plungės mieste, būtų statomas naujas apie 250 kv. m pastatas vietoje pastato (unikalus Nr. 6893-3002-0028), kuris reikalingas UAB „Klinika Pulsas“ įgyvendinti projektą „Suaugusiųjų psichiatrijos dienos stacionaro įkūrimas Plungės rajono savivaldybėje“ (toliau – Projektas).
2. Nustatyti, kad įgyvendinant Projektą, būtų rengiamas naujo pastato statybos projektas ir gaunamas statybą leidžiantis dokumentas. Konkretūs projekto sprendiniai turi būti derinami su Plungės rajono savivaldybės administracija ir kitomis derinančiomis institucijomis teisės aktų nustatyta tvarka.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus patarėja Regina Krauleidienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL SUTIKIMO STATYTI PASTATĄ ŽEMĖS SKLYPE (KADASTRO NR. 6854/0010:63, UNIKALUS NR. 6854-0010-0063), ESANČIAME VYTAUTO G. 3, PLUNGĖS MIESTE“** |
| 2024 m. spalio 10 d.  Plungė |

**1. Parengto sprendimo projekto tikslai, uždaviniai.**

Sprendimo tikslas – pritarti 2024 m. spalio 7 d. pilietės (duomenys nuasmeninti) prašymui Nr. AG-264 „Dėl sutikimo įgyvendinti projektą“, sutikti, kad 0,0992 ha ploto žemės sklypo (kadastro Nr. 6854/0010:63, unikalus Nr. 6854-0010-0063), nuosavybės teise valdomoje 0,0746 ha ploto dalyje, esančioje Vytauto g. 3, Plungės mieste, būtų statomas naujas apie 250 kv. m pastatas vietoje pastato (unikalus Nr. 6893-3002-0028), kuris reikalingas UAB „Klinika Pulsas“ įgyvendinti projektą „Suaugusiųjų psichiatrijos dienos stacionaro įkūrimas Plungės rajono savivaldybėje“ (toliau – Projektas). Pastate bus įrengiami įvairūs psichiatrijos dienos stacionaro veiklai pritaikyti kabinetai. Žemės sklypas (kadastro Nr. 6854/0010:63, unikalus Nr. 6854-0010-0063) naudojamas bendrai: 0,0746 ha ploto sklypo dalis nuosavybės teise valdoma pilietės (duomenys nuasmeninti), o sklypo dalis 0,0246 ha ploto valdoma valstybinės žemės patikėjimo teise Plungės rajono savivaldybės.

Įgyvendinant Projektą turi būti rengiamas naujo pastato statybos projektas ir gaunamas statybą leidžiantis dokumentas. Konkretūs projekto sprendiniai turi būti derinami su Plungės rajono savivaldybės administracija ir kitomis derinančiomis institucijomis teisės aktų nustatyta tvarka.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Lietuvos Respublikos vietos savivaldos įstatymo 15 straipsnio 2 dalies „Išimtinė savivaldybės tarybos kompetencija“ 20 punktu „sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas“.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą UAB „Klinika Pulsas“ galės vykdyti papildomą veiklą ir dalyvauti investiciniuose projektuose pagal Plungės miesto bendrajame plane numatytą žemės naudojimo paskirtį ir naudojimo būdą. Šiuo metu sklypo naudojimo paskirtis – kita, naudojimo būdas – komercinės paskirties objektų teritorijos.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Teisės aktas nėra norminio pobūdžio, todėl korupcinis vertinimas nėra teikiamas.

**8. Nurodyti, kieno iniciatyva sprendimo projektas yra parengtas.**

Atsižvelgiant į pilietės (duomenys nuasmeninti) 2024 m. spalio 7 d. prašymą „Dėl sutikimo įgyvendinti projektą“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Pilietei (duomenys nuasmeninti), pateikusiai prašymą.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Papildomai įveiklinta teritorija* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus patarėja Regina Krauleidienė