**INFORMACIJA**

**APIE PLUNGĖS RAJONO SAVIVALDYBĖS TERITORIJOJE ESANČIUS MELIORACIJOS STATINIUS.**

**2024 METAIS ATLIKTUS BEI 2025 METAIS PLANUOJAMUS DARBUS**

Statistiniai duomenys (pridedama lentelė 2024-09-30 dienos būklei).

Plungės rajono savivaldybei 2024 metais Melioracijos darbų programai, finansuojamai Valstybės biudžeto tikslinėmis dotacijomis, skirta **162 000,00** Eur. suma (patvirtinta Plungės rajono savivaldybės administracijos direktoriaus 2024 m. vasario 12 d. įsakymu Nr. DE-102 pridedama).

iš kurios:

**2 500,00** Eur suma skirta Melioruotos žemės ir melioracijos statinių apskaitos duomenų banko funkcijų vykdymui (Paslaugas teikia VĮ Žemės ūkio duomenų centras).

**6 509,80** Eur suma skirta tvenkinių hidrotechninių statinių – hidromazgų ant Čerkšnės upelio (Babrungo sen., Glaudžių k.), ant Luknos upelio (Stalgėnų sen., Luknėnų k.), ant Mažosios Sruojos upelio (Nausodžio sen., Varkalių k.) apžiūros bei priežiūros darbams:

- atliktos hidrotechninių statinių kasmetinės apžiūros (pirminė apžiūra atliekama pavasarį (ištirpus sniegui), antra – rudenį (iki spalio 10 d.)), surašyti aktai (paslaugą atliko UAB „Uostamiesčio ekspertizė“).

- atlikti priežiūros darbai: visų trijų HTS šlaitų šienavimas (du kartus), užtvankų šachtos grotų valymas nuo samanų, sąnašų, šakų ir šiukšlių, latakų ir drenažo šulinių išvalymas nuo sąnašų, gelžbetoninių plokščių ir kitų betoninių paviršių valymas nuo žemių, žolių, samanų ir sąnašų (nuo visų hidromazgo betoninių paviršių), remontiniais mišiniais atstatytos pažeistos šachtos kolonų vietos, darbus vykdė MB „Epsta“.

**7 794,00** Eur suma skirta Valstybei priklausančių melioracijos statinių remonto darbų techninių darbo projektų parengimui. Parengti keturi projektai:

„Babrungo sen., Didvyčių k.v., Babrungėnų k., griovių Gr.-1 ir Gr.-2 bei juose esančių melioracijos statinių remontas“;

„Kulių sen., Kulių k.v., Reiskių k. sureguliuoto Reiskių (Blidakės) upelio ir jame esančių melioracijos statinių remontas“;

„Šateikių sen., Šateikių k.v., Palūščių, Burbaičių k., griovys Gr.3 ir jame esančių melioracijos statinių remontas“;

„Žlibinų sen., Žlibinų k.v., Kapsūdžių ir Šarkių k., sureguliuoto Kapupio upelio, griovių K-1, K-2, GR-9, GR-9-1, GR-6, K-3, GR-2 ir juose esančių melioracijos statinių remontas“ .

Minėtiems projektams atlikta bendroji ekspertizei, kuriai panaudota suma – **1 256,00** Eur.

Įsipareigojimams vykdyti, tai yra valstybei nuosavybės teise priklausančių melioracijos griovių, rekonstruotų ES lėšomis priežiūros darbams, tai yra griovių šienavimui išleista **9 152,00** Eur programos lėšų:

Kulių seniūnijoje nušienauta 7,423 km už **4 082,65** Eur sumą,

Stalgėnų seniūnijoje – 9,217 km už **5 069,35** Eur sumą (1 km kaina – 550 Eur.)

Atlikti valstybei nuosavybės teise priklausančių melioracijos griovių priežiūros darbai:

* Plungės r. sav., Šateikių sen., Sėlenių k., griovio GR-2, GR.-2-1 ir juose esančių melioracijos statinių priežiūros darbai. Darbų kaina - **12 705,00** Eur. Išvalyta apie 1000 m ilgio griovių, suremontuota pralaida, atstatytos 9 drenažo žiotys, suremontuotas Ø 150 mm drenažo rinktuvas. Priežiūros darbus vykdė UAB „Aras ir partneriai“.
* Plungės r. sav., Platelių sen., Rėžgalių k., griovio B-1 ir jame esančių melioracijos statinių priežiūros darbai. Darbų kaina – **8 198,96** Eur. Išvalyta apie 600 m. griovio, suremontuota vandens pralaida, atstatytos 2 drenažo žiotys, suremontuotas Ø 200 mm drenažo rinktuvas. Priežiūros darbus vykdė UAB „Aras ir partneriai“
* Plungės r. sav., Žem. Kalvarijos sen., Virkšų k., griovio GR.NR.3 ir jame esančių melioracijos statinių priežiūros darbai. Darbų kaina – **4 498,78** Eur. Išvalyta apie 260 m. griovio, atstatyta drenažo žiotis, suremontuotas Ø 150 mm drenažo rinktuvas. Priežiūros darbus vykdė UAB „Aras ir partneriai“.
* Plungės r. sav., Žlibinų sen., Kepurėnų k., griovio Gr.1 ir jame esančių melioracijos statinių priežiūros darbai. Darbų kaina – **17 480,00** Eur. Išvalyta apie 1400 m. griovio, suremontuota vandens pralaida, atstatyta 13 drenažo žiočių, įrengtas vandens nuleistuvas, suremontuotas Ø 200 mm drenažo rinktuvas. Priežiūros darbus vykdė - MB „Gegusta“.

30 % Programos lėšų, tai yra **48 600,00** Eur suma skirta **avarinių** valstybei nuosavybės teise priklausančių melioracijos statinių ir kitų gedimų remonto darbams. Kitiems **gedimams** sutvarkyti panaudota – **27 735,28** Eur suma. Už šias lėšas sutvarkytos 23 gedimo vietos, patenkinti 13 piliečių prašymai. Darbus vykdo - MB „Gegusta“.

Užbaigtas tvarkyti 2023 metais pradėtas Plungės r. sav., Paukštakių sen.,Grumblių k.v., Kėkštų k. Narštupio upelio ir griovio N-2 bei juose esančių melioracijos statinių remontas. Darbų kaina – **13 834,11 Eur.** Išvalyta apie 1821 m. griovio, suremontuotos 2 vandens pralaidos, atstatytos 27 drenažo žiotys. Darbus vykdė - MB „Gegusta“.

Visiems remonto darbams vykdyta darbų techninė priežiūra, tai yra 1,29 % nuo darbų vertės, kurią atlieka MB „Meluka“.

2024 metais bendras išvalytų griovių ilgis – 6,491 km, suremontuota drenažo rinktuvų – 764 m., suremontuotos 5 pralaidos, įrengti (atstatyti) 16 vnt. vandens nuleistuvų, atstatytos 82 drenažo žiotys.

Iš savivaldybės biudžeto numatytų **70 000,00** Eur sumos sutvarkyta:

Plungės r. sav., Šateikių sen., Papievių k., drenažo sistema Nr.24, išvalyta 220 m sureguliuoto Mitupio upelio atkarpa, pakeista drenažo žiotis, įrengtas vandens nuleistuvas. Darbų kaina – **5 629,59** Eur. Darbus atliko MB „Gegusta“.

Pralaida, esanti Plungės r. sav., Nausodžio sen., Varkalių k., Tvenkinio g. ant Mažosios Sruojos upelio. Išvalyta 450 m. sureguliuoto Mažosios Sruojos upelio atkarpa su tikslu pamažinti vandens lygį. Už griovio atkarpos išvalymą, pralaidos remontą bei užteršto grunto utilizavimą Rangovui sumokėta – **8 397,51** Eur.

Tiltas, esantis Plungės r. sav., Šateikių sen., Palūščių k., ant Mišės upelio. Tilto remontas vykdytas pagal parengtą techninį darbo projektą „Tilto, esančio Plungės r. sav., Šateikių sen., Palūščių k., Mišės g., ant Mišės upelio remontas“. Sąmatinė darbų kaina – **55 736,00** Eur., darbai nupirkti už – **44 219,45** Eur. Atlikus visus projekte numatytus darbus bus sutvarkyti prietilčių ir tilto dangos, tilto sijos ir poliai, patiltė, šlaitai, atraminė sienutė, atstatyti turėklai, įrengti kelio ir tilto ženklai. Darbus vykdo „Alfonso Jokūbaičio firma „Vorupė“.

**PLANUOJAMAS 2025 M. VALSTYBĖS BIUDŽETO LĖŠOMIS FINANSUOJAMŲ MELIORACIJOS DARBŲ MELIORUOTOJE ŽEMĖJE SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Objektų, darbų pavadinimai | | Kiekis (mato vienetai) | Planuojama vertė, Eur (kaina su PVM) | | Pastabos |
| 1. | Melioruotos žemės ir melioracijos statinių apskaitos duomenų banko funkcijų vykdymas | | - | 2 500 | | Paslaugas teikia VĮ Žemės ūkio duomenų centras |
| 2. | Tvenkinių hidrotechninių statinių – hidromazgų ant Čerkšnės upelio (Babrungo sen., Glaudžių k.), ant Luknos upelio (Stalgėnų sen., Luknėnų k.), ant Mažosios Sruojos upelio (Nausodžio sen., Varkalių k.) apžiūros bei priežiūros darbai | | 3 užtvankos | ~ 6000 | | Kasmetinės apžiūros: pirminė apžiūra atliekama pavasarį (ištirpus sniegui), antra – rudenį (iki spalio 10 d.), aktų surašymai.  Darbai: šlaitų šienavimas (planuojame du kartus), užtvankų šachtos grotų valymas nuo samanų, sąnašų, šakų ir šiukšlių, latakų ir drenažo šulinių išvalymas nuo sąnašų, gelžbetoninių plokščių ir kitų betoninių paviršių valymas nuo žemių, žolių, samanų ir sąnašų (nuo visų hidromazgo betoninių paviršių) |
| 3. | Avarinių valstybei nuosavybės teise priklausančių melioracijos statinių ir kitų gedimų remonto darbai | | ~ 20 vnt. | 48 600 | | Numatyta 30 % Programos lėšų |
| 4. | Valstybei priklausančių melioracijos griovių ir jų statinių priežiūros darbai (griovių šienavimas) | | 30,93 km | ~14 000 | | Įsipareigojimas ES lėšomis įvykdytų objektų priežiūra (2022-2023 m. Kulių ir Stalgėnų sen. – 16,64 km, 2023-2024 m. Šateikių, Platelių sen. – 14,29 km) |
| 5. | Valstybei priklausančių melioracijos griovių ir juose esančių melioracijos statinių priežiūros ir remonto darbai | | ~ 3000 m | ~ 30 000 | | Pagal poreikį (\* poreikis nurodytas po lentele) |
| 6. | Valstybei priklausančių melioracijos griovių ir juose esančių melioracijos statinių remonto darbai pagal parengtus techninius darbo projektus | | 3 objektai | ~ 60 000 | | Dėl lėšų trūkumo sutartis su Rangovu gali būti sudaryta dviems metams |
| 7. | Valstybei priklausančių melioracijos griovių ir jų statinių remonto ir priežiūros darbų techninė priežiūra | | - | ~ 900 | | Pagal poreikį (1,29 % nuo SMD) |
|  | **Iš viso** | |  | **162 000** | | Tikimasi gauti 2025 m. tiek pat lėšų kiek ir 2024 m. |
|  | | |

**\* Planuojame:**

5.1. Plungės r. sav.,Nausodžio sen., Varkalių k. sureguliuoto Mažosios Sruojos upelio atkarpa nuo pralaidos per Kalniškių Kelio gatvės iki Sruojelės upelio (apie 740 m) ir griovio S-1 (apie 200 m) bei juose esančių melioracijos statinių remontas;

5.2. Plungės r. sav., Babrungo sen., Jovaišiškės k. griovio Gr.-1 atkarpa nuo Čerkšnės upelio iki vandens pralaidos per Žlibinų Kelio gatvę (apie 850 m) remontas;

5.3. Plungės r. sav., Žem. Kalvarijos sen., Pūčkorių k. griovio V-20 ir jame esančių melioracijos statinių remontas (apie 655 m).